CELEX: 22005D0460
Language: lt
Date: 1113350400000
Title: 2005/460/: 2005 m. balandžio 13 d. AKR–EB Ministrų Tarybos sprendimas Nr. 4/2005, dėl devintojo Europos plėtros fondo ilgalaikės plėtros paketo rezervo naudojimo

24.6.2005   
            
            
               LT
            
            
               Europos Sąjungos oficialusis leidinys
            
            
               L 164/46
            
         AKR–EB MINISTRŲ TARYBOS SPRENDIMAS Nr. 4/2005
   2005 m. balandžio 13 d.
   dėl devintojo Europos plėtros fondo ilgalaikės plėtros paketo rezervo naudojimo
   (2005/460/EB)
   AKR–EB MINISTRŲ TARYBA,
   atsižvelgdama į AKR–EB partnerystės susitarimą, pasirašytą 2000 m. birželio 23 d. Kotonu, ypač į jo I priedo 8 punktą,
   kadangi:
   
               (1)
            
            
               Jungtinės Parlamentinės Asamblėjos turimi 9-ojo Europos plėtros fondo (EPF) ilgalaikės plėtros paketo ištekliai, skirti regioniniam bendradarbiavimui ir integracijai, yra išnaudoti.
            
         
               (2)
            
            
               Siekiant užtikrinti AKR–EB partnerystės susitarimo 17 straipsnyje (Jungtinė Parlamentinė Asamblėja) nurodytų tikslų įgyvendinimo tęstinumą, tikslinga skirti papildomų išteklių.
            
         
               (3)
            
            
               Siekiant remti pastangas stiprinti administracinius gebėjimus aplinkosaugos srityje ir įgyvendinant daugiašalius aplinkosaugos susitarimus, AKR–EB veiksmų plano dėl miškų ūkio teisinio reguliavimo, valdymo ir prekybos (FLEGT) nustatymą bei žuvininkystės valdymo Afrikos, Karibų jūros ir Ramiojo vandenyno (AKR) valstybėse gerinimą, tikslinga skirti papildomų išteklių.
            
         
               (4)
            
            
               Siekiant užtikrinti paramą gamintojams labiausiai nuo žaliavų priklausomose AKR valstybėse, gerinti konkurencingumą ir mažinti pažeidžiamumą, bei skatinant informacijos ir ryšių technologijas AKR valstybėse, tikslinga skirti papildomų išteklių.
            
         
               (5)
            
            
               Siekiant užtikrinti metodinę paramą ir stiprinti gebėjimus migracijos ir regioninio bendradarbiavimo, nukreipto į pietų – pietų migraciją, srityje, tikslinga skirti papildomų išteklių.
            
         
               (6)
            
            
               Siekiant užtikrinti glaudesnį bendradarbiavimą su tomis JT organizacijomis, kurių uždaviniai ir gebėjimai atitinka AKR–EB plėtros politikos prioritetus, pirmiausia valdymo srityje ir pasibaigus konfliktams, bei didinti AKR vidaus veiklos poveikį, tikslinga skirti papildomų išteklių,
            
         NUSPRENDĖ:
   1 straipsnis
   Jungtinė Parlamentinė Asamblėja
   Vadovaujantis AKR–EB partnerystės susitarimo 17 straipsnyje ir 1 protokole nurodytais tikslais, iš 9-ojo EPF ilgalaikės plėtros paketo rezervo skiriama 2 milijonų EUR dotacija Jungtinei Parlamentinei Asamblėjai pagal ilgalaikės plėtros paketą.
   2 straipsnis
   Bendradarbiavimas tarp AKR valstybių pagal regioninio bendradarbiavimo paketą
   Vadovaujantis AKR–EB partnerystės susitarimo 28, 29 ir 30 straipsniuose nurodytais tikslais, iš 9-ojo EPF ilgalaikės plėtros paketo rezervo skiriama 170 milijonų EUR dotacija bendradarbiavimui tarp AKR valstybių pagal regioninio bendradarbiavimo ir integracijos paketą. Ši suma gali būti naudojama šiems tikslams:
   
               a)
            
            
               gamtos ištekliams (60 milijonų EUR): veiksmams aplinkos ir gamtos išteklių srityje (įskaitant žuvininkystės mokslinį ir techninį įvertinimą, kontrolę ir priežiūrą);
            
         
               b)
            
            
               paramai privačiam sektoriui bei informacijos ir ryšių technologijoms (65 milijonai EUR): veiksmams, skirtiems remti gamintojus labiausiai nuo žaliavų priklausomose AKR valstybėse bei skatinti informacijos ir ryšių technologijas AKR valstybėse;
            
         
               c)
            
            
               metodinei paramai ir gebėjimų stiprinimui (25 milijonai EUR): inter alia, priemonės, skirtos stiprinti gebėjimus migracijos tarp AKR valstybių srityje, sukūrimui;
            
         
               d)
            
            
               strateginei partnerystei su JT ir AKR vidaus programų įgyvendinimo rėmimui (20 milijonų EUR): bendradarbiavimo su labiausiai AKR–EB plėtros politikos prioritetus atitinkančiomis JT organizacijomis stiprinimui, pirmiausia valdymo srityje ir pasibaigus konfliktams, bei naujiems poreikiams siekiant didinti AKR vidaus veiklos poveikį.
            
         3 straipsnis
   Įsigaliojimas
   EPF vyriausiojo įgaliojimus suteikiančio pareigūno yra prašoma imtis priemonių, būtinų šio sprendimo, kuris įsigalios jo priėmimo dieną, įgyvendinimui.
   
      Priimta Briuselyje, 2005 m. balandžio 13 d.
      
         
            AKR–EB Ministrų Tarybos įgaliotas
         
         
            AKR–EB ambasadorių komiteto pirmininkas
         
         F. J. WAHNON FERREIRA